Document ID: 31998R0774

KOMISSION ASETUS (EY) N:o 774/98,
annettu 8 päivänä huhtikuuta 1998,
kolmansista maista peräisin olevien puhdasrotuisten jalostusnautojen tuonnista ja vientitukien myöntämisestä sekä asetuksen (ETY) N:o 1544/79 kumoamisesta annetun asetuksen (ETY) N:o 2342/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 2634/97 (2), ja erityisesti sen 13 artiklan 12 kohdan,
sekä katsoo, että
on syytä muuttaa komission asetus (ETY) N:o 2342/92 (3), sellaisena kuin se on viimeksi muutettuna asetuksella (ETY) N:o 286/93 (4),
Uruguayn kierroksen yhteydessä tehdyn maataloussopimuksen seurauksena tuontimaksut on korvattu tuontitulleilla, ja tämän vuoksi on tarpeen muuttaa asetus vastaavasti,
kaikki yhteisön alueelle tulevat puhdasrotuiset jalostuseläimet tarkastetaan ensimmäisessä maahantulopaikassa eläinlääkinnällisistä ja kotieläinjalostukseen liittyvistä syistä 15 päivänä heinäkuuta 1991 annetun neuvoston direktiivin 91/496/ETY (5), sellaisena kuin se on viimeksi muutettuna direktiivillä 96/43/EY (6), mukaisesti, ja kun nämä eläimet luovutetaan vapaaseen liikkeeseen muussa tullitoimipaikassa kuin ensimmäisessä maahantulopaikassa, eläinten mukana on oltava oikeaksi todistettu jäljennös terveystodistuksesta, koska alkuperäiskappale jää ensimmäiseen maahantulopaikkaan, sekä komission päätöksen 92/527/ETY (7) mukaisesti laadittu todistus,
on syytä pidentää määräaikaa, jona tuontieläintä ei saa teurastaa, jotta tullittomina tuotujen puhdasrotuisten jalostuseläinten käyttö lihotukseen olisi kannattamatonta; heti kun neuvoston asetuksessa (EY) N:o 820/97 (8) säädetty atk-pohjainen tietokanta toimii, siitä voidaan varmistaa, ettei tuotuja eläimiä teurasteta ennen vahvistetun määräajan umpeutumista,
virkaeläinlääkärien olisi voitava laatia todistus, jossa todetaan, ettei tuotua eläintä ole teurastettu määräaikana, koska virkaeläinlääkärit sekä tähän tarkoitukseen jo valtuutetut elimet ovat toimivaltaiset tähän tehtävään,
Euroopan vapaakauppaliiton jäsenten tekemät muutokset olisi otettava huomioon,
tähän asetukseen on syytä lisätä viittaukset komission päätökseen 86/404/ETY (9) ja komission päätökseen 96/510/EY (10) polveutumistodistuksen osalta,
tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun asetuksen (ETY) N:o 2658/87 (11) liitteiden I ja II muuttamisesta annetussa komission asetuksessa (ETY) N:o 2505/92 (12) tehdään tiettyjä muutoksia nimikkeistöön härän- ja vasikanlihan markkinoiden osalta, ja tämän vuoksi on tarpeen mukauttaa tiettyjä CN-koodeja, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2342/92 seuraavasti:
1. Korvataan 1 artiklassa ilmaisu "tuontimaksujen" ilmaisulla "tuontitullien".
2. Muutetaan 2 artikla seuraavasti:
a) korvataan 1 kohdan a ja b alakohta seuraavasti:
"a) komission päätöksen 96/510/EY (*) mukaisesti laadittu polveutumistodistus sekä jalostustodistus,
b) puhdasrotuisilta jalostusnaudoilta vaadittava terveystodistus taikka sen oikeaksi todistettu jäljennös sekä komission päätöksen 92/527/ETY mukaisesti laadittu rajatarkastuspaikan eläinlääkärin antama todistus. (**)
(*) EYVL L 210, 20.8.1996, s. 53.
(**) EYVL L 332, 18.11.1992, s. 22."
b) korvataan 2 kohdassa ilmaisu "kahdentoista kuukauden" ilmaisulla "24 kuukauden".
c) korvataan 3 kohdassa ilmaisu "viidentoista kuukauden" ilmaisulla "27 kuukauden" ja korvataan viimeinen alakohta seuraavasti:
"Edellä a alakohdassa tarkoitettu todiste on kantakirjaa pitävän jäsenvaltion yhdistyksen, järjestön tai viraston taikka virkaeläinlääkärin laatima todistus. Edellä b alakohdassa tarkoitettu todiste on jäsenvaltion nimeämän viraston laatima todistus. Nämä todisteet tarkastetaan neuvoston asetuksen (EY) N:o 820/97 (*) 5 artiklassa säädetystä atk-pohjaisesta tietokannasta heti, kun se toimii.
(*) EYVL L 117, 7.5.1997, s. 1."
d) korvataan 4 kohdassa ilmaisu "kahdentoista kuukauden" ilmaisulla "24 kuukauden" sekä ilmaisu "asetuksen (ETY) N:o 1697/79" ilmaisulla "asetuksen (ETY) N:o 2913/92".
e) korvataan 5 kohta seuraavasti:
"Säännöksiä, jotka koskevat:
- edellä 1 artiklassa säädettyä ikärajoitusta
- edellä 2, 3 ja 4 kohdassa eriteltyjä velvoitteita
ei sovelleta Islannista, Norjasta tai Sveitsistä peräisin olevien ja sieltä tulevien puhdasrotuisten eläinten tuontiin."
3. Korvataan 3 artiklan ensimmäisen kohdan a alakohta seuraavasti:
"a) kantakirjaa pitävän jäsenvaltion yhdistyksen, järjestön tai viraston laatimasta komission päätöksen 86/404/ETY (*) mukaisesta polveutumistodistuksesta, jossa esitetään erityisesti naudan yksilötuloksen seurannan ja jalostusarvon arvioinnin tulokset (sekä maininta sen alkuperästä) mainitusta eläimestä ja sen vanhemmista sekä isovanhemmista. Nämä tulokset voivat myös olla todistuksen liitteenä;
(*) EYVL L 233, 20.8.1986, s. 19."
4. Korvataan 4 artiklan 2 kohdassa CN-koodi "0102 10 00" CN-koodilla "0102 10" ja korvataan ilmaisu "tuontimaksun" ilmaisulla "tuontitullin".
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä huhtikuuta 1998.

Labels: 3
5
6